Sojuz TMA-11M

**Sojuz TMA-11M** bola ruská kozmická loď typu Sojuz. Dňa 7. novembra 2013 vyštartovala pomocou nosnej rakety Sojuz-FG z kozmodrómu Bajkonur k Medzinárodnej vesmírnej stanici (ISS), kam dopravila troch členov Expedície 38. Potom zostala u ISS ako záchranná loď až do 13. mája 2014, kedy sa s ňou rovnaká trojica kozmonautov vrátila späť na Zem.

## Posádka
*  Michail Ťurin (3), veliteľ, Roskosmos (CPK)
*  Richard Mastracchio (4), palubný inžinier 1, NASA
*  Kóiči Wakata (4), palubný inžinier 2, JAXA

### Záložná posádka
*  Maxim Surajev, veliteľ, Roskosmos (CPK)
*  Gregory Wiseman, palubný inžinier 1, NASA
*  Alexander Gerst, palubný inžinier 2, ESA

## Priebeh letu
Kozmická loď Sojuz TMA-11M nesená raketou Sojuz-FG odštartovala z kozmodrómu Bajkonur dňa 7. novembra 2013 o 04:14:15,290 svetového času (UTC). So stanicou sa spojila po štyroch obletoch Zeme a šiestich hodinách letu o 10:27:52 UTC.

Kozmonauti priviezli na Medzinárodnú vesmírnu stanicu pochodeň sa symbolickým olympijským ohňom, ktorú 9. novembra Oleg Kotov a Sergej Riazanskij aj vyniesli do vesmíru pri výstupe zo stanice. Pochodeň 11. novembra vrátila na Zem posádka Sojuzu TMA-09M (Fiodor Jurčichin, Luca Parmitano a Karen Nybergová).

Dňa 13. mája 2014, o 22:35:56 UTC, sa Ťurin, Mastracchio a Wakata s loďou odpojili od stanice a 14. mája 2014 o 01:58:06,8 UTC pristáli v kazašskej stepi, juhovýchodne od Džezkazganu. Let trval 187 dní, 21 hodín, 43 minút a 52 sekúnd.

## Galéria

Súbor:Soyuz TMA-11M crew and backup crew at the Gagarin Museum in Star City.jpg|Hlavná a záložná posádka Sojuzu v Gagarinovom múzeu v Hviezdnom mestečku
Súbor:Expedition 38 Soyuz Rollout (201311050010HQ).jpg|Prevoz nosnej rakety na štartovaciu rampu, 5. november 2013
Súbor:Expedition 38 Soyuz Rollout (201311050029HQ).jpg|Nosná raketa Sojuz-FG s logom ZOH 2014 na štartovacej rampe
Súbor:Soyuz TMA-11M crew members wave farewell.jpg|Členovia posádky s pochodňou sa lúčia pred štartom
Súbor:Soyuz TMA-11M rocket launches from Baikonur (2).jpg|Štart Sojuzu TMA-11M z Bajkonuru, 7. november 2013
Súbor:Soyuz TMA-11M rocket launches from Baikonur (4).jpg|Štartujúca raketa Sojuz-FG
Súbor:Soyuz TMA-11M spacecraft just moments away from docking.jpg|Sojuz TMA-11M sa blíži k Medzinárodnej vesmírnej stanici
Súbor:Soyuz TMA-11M & Progress M-20M at ISS.jpg|Pohľad na pripojený Sojuz TMA-11M k modulu Rassvet a Progress M-20M pripojený k modulu Pirs, 12. december 2013
Súbor:Soyuz TMA-11M backs away from the ISS.jpg|Sojuz TMA-11M po odpojení od ISS, 14. máj 2014
Súbor:Soyuz TMA-11M Landing (1).jpg|Návratový modul Sojuzu TMA-11M klesá na padáku
Súbor:Soyuz TMA-11M Landing (2).jpg|Pristátie Sojuzu v kazašskej stepi neďaleko Džezkazganu, 14. máj 2014
Súbor:Soyuz TMA-11M capsule shortly after landing.jpg|Pátracie a záchranné tímy po príchode k návratovému modulu krátko po pristátí
Súbor:Soyuz TMA-11M crew shortly after landing (cropped).jpg|Posádka po vyzdvihnutí z kabíny


## Referencie


## Iné projekty

## Externé odkazy
* Informácie o lete Sojuzu TMA-11M

Kategória:Kozmické lode Sojuz
Kategória:Kozmické lety s ľudskou posádkou
Kategória:Základné posádky Medzinárodnej vesmírnej stanice
Kategória:Kozmonautika v 2013
Kategória:Kozmonautika v 2014